作者:喬吉
標題:杜牧之詩酒揚州夢・么篇
內容:磨鐵角烏犀冷，點霜毫玉兔秋。對明窗滄海龍蛇走，蘸金星端硯雲煙透。拂銀箋湘水玻璃皺。(牛僧孺雲)何勞學士這等費心。(正末唱)比及賞吳宮花草二十年，先索費翰林風月三千首。(雲)你看這女子。(詩云)端的是仙人飛下紫雲車，月闕才離蟾影孤。卻向尊前擎玉盞，風流美貌世間無。(唱)。